Proteste violente în Serbia, după dezastrul din gara de la Novi Sad unde au murit 14 oameni. „Vucic, ai sânge pe mâini”
Mii de sârbi s-au adunat marți în orașul de nord-vest Novi Sad pentru un protest, care a degenerat în violențe, după accidentul mortal care a avut loc la o gară locală, unde un acoperiș s-a prăbușit. Protestatarii acuză guvernul și pe președintele Aleksandar Vucic de neglijență și corupție, scrie Reuters.